Մարինկայի ճակատամարտ

Մարինկայի ճակատամարտ (), Ուկրաինայի արևելքում զինված հակամարտության ժամանակ տեղի ունեցած ռազմական գործողություն, որը տեղի է ունեցել Մարինկայում։

Պատճառները 
ԵԱՀԿ-ի տվյալներով, ապստամբները տեխնիկայի տեղաշարժը սկսել են դեռ 2015 թվականի հունիսի 2-ից։ Այսպես, 22:30-ին դիտորդները նկատել են արևմուտք շարժվող ութ զրահապատ տրանսպորտային միջոցներ, այդ թվում՝ 4 տանկ, 23:03-ին՝ 4 տանկ, 23:45-ին արևմտյան ուղղությամբ անցավ ռազմական մեքենա 122-մմ հրետանային զենքով, 04:30-ին՝ երկու Տ-64 տանկ, 04:50-ին՝ անցավ ԲՄՊ-երի (ԲՄՊ-2) ավտոշարասյուն, երեք ռազմական բեռնատար (մեկը՝ ԶՈՒ-23-2 զենիթային զենքով), Տ-72 երկու տանկ։

Ավելի ուշ ԵԱՀԿ-ն փորձում էր կապ հաստատել ԴԺՀ-ի ներկայացուցիչների հետ (վարչապետի, խորհրդարանի խոսնակի, պաշտպանության նախարարի, Գլխավոր շտաբի պետի), որպեսզի կոչ անեն նրանց չհարձակվել Մարինկայի վրա, սակայն այն ավարտվեց ոչնչով՝ ԴԺՀ-ի ներկայացուցիչները անհասանելի էին կամ չէին ցանկանում խոսել նրանց հետ Իր հերթին ուկրաինական կողմը հունիսի 3-ին 15:00-ին գրավոր տեղեկացրեցին առաքելությանը, որ զինյալները տեղակայված են հակամարտ զորքերի սահմանին և ներկայացնում են «լուրջ սպառնալիք»։

Ռուսական ԶԼՄ-ներում հնչեցվեց ուկրաինական բանակի կողմից Դոնեցկի Պետրովյան շրջանի վրա կատարված հարձակման մասին։ ԴԺՀ-ի պաշտոնական ներկայացուցիչ Էդուարդ Բասուրինը հայտարարեց, որ նախօրեին տեղի ունեցած մարտերից հետո ուկրաինական ստորաբաժանումները լքել են Մարինկան։

Ճակատամարտի ընթացքը 
Հունիսի 3-ի վաղ առավոտյան (4:30 և 5:00) հյուսիս-արևելքում Մարինկայի բնակելի կառուցապատում մտան «Պյատնաշկա» միջազգային բրիգադը («Նովորոսսիայի» զինված ուժերի ստորաբաժանումը)։

Անցնելով Մարինկայի բնակելի կառուցապատումը, զինվորները մտան քաղաքի կենտրոն։

Ուկրաինացի զինվորները 16—17 ժամվա ընթացքում Կուրխանովոյից իրենց զորքերը տեղափոխեցին Մարինկա։ Ուկրիանական զորքերը վերադարձան նախնական դիրքերին, հասնելով քաղաքի արևմտյան ծայրամասը։ Մարտից հետո կողմերի դիրքերը մնաց նույնը։
ԴԺՀ-ի ղեկավարության կարծիքով, մարտը սկսել է ուկրաինական բանակը։ Համաձայն իրենց տվյալների ուկրաինական բանակը ցանկանում էևր մտնել Դոնեցկի Պետրովյան շրջան, բայց ԴԺՀ-ի զորքերը հետ մղեցին հարձակումն ու փախուստի մատնեցին ուկրաինացի զինվորներին։ Ինչպես նաև ԴԺՀ-ի պաշտպանության նախարար Էդուարդ Բասուրինը հայտարարեց, որ ապստամները հարձակում չեն գործել Մարինկայի շրջանի վրա, այլ հետ են շպրտել ուկրաինացի զինվորների Մարինկայի արևելյան շրջաններից, իսկ հետո ԴԺՀ-ի ղեկավարի հրամանով հետ են քաշվել իրենց ելման դիրքեր։

Այսօրվա դրությամբ Մարինկա բնակավայրը գտնվում է Ուկրաինայի զինված ուժերի հսկողոթյան տակ, մասամբ այնտեղ են գտնվում սահմանապահ ծառայության մարտիկները։ Սակայն հրետանային կրակոցները հակամարտող ուժերի կողմից դեռ շարունակվում է։

Ռազմական գործողության շարունակությունը 
Հունիսի 8-ին ԴԺՀ-ի զորքերը կրկին ականանետերից ու տանկերից ռմբակոծեցին Մարինկան, տեղի ունեցավ մարտ, հարձակվողները ունեցան շատ զոհեր ու վիրավորներ, կոտրված ու կորցրած ԲՄՊ-ներ։

Հունիսի 16-ից 17-ը ընկած ժամանակահատվածում ապստամբները Մարինկայի մոտ իրականացրեցին ճեղքման փորձ՝ խումբը բաղկացած մինչև 30 մարդուց, իսկ ավելի ուշ 122 մմ-անոց ականանետի աջակցությամբ ևս մի խումբ իրականացրեց ճեղքման փորձեց՝ բաղակացած ամեանքիչը 150 մարդուց։ Այդ մարտերում վիրավորվեց 10 ուկրաինացի զինվոր, հունիսի 15-ից 17-ի ընթացքում շարունակական մարտերի արդյունքում զոհվեց մեկ զինվոր, 24-ը վիրավորվեցին։ Ընդհանուր, սկսած հունիսի 16-ի երեկոյից մինչև հունիսի 18-ի առավոտը ապստամբները Մարինկայի շրջանում իրականացրել են 5 ճեղքման փորձ։ Հունիսի 17-ի գիշերային մարտերով զոհվեցին ևս երկու զինվորներ։

Հունիսի 20-ին Մարինկայում առավոտյան ռմբակոծումների հետևանքով զոհվեց երկու խաղաղ բնակիչ, չորսը վիրավորվեցին, նրանցից 3-ը ուկրաինացի զինվորներ էին։ Հունիսի 22-ի գիշերից մինչև հունիսի 23-ը ընկած ժամանակահատվածում ԴԺՀ-ի կողմից իրականացված ռմբկոծությունների արդյունքում զոհվեց ուկրաինացի մեկ զինծառայող։

Հունիսի 23-ից 24-ը ընկած ժամանակահատվածում ապստամբները 4 անգամ կրակ բացեցին «Մարինկայի» բլոկպոստի վրա, որտեղ իրենց ծառայությունն էին անցնում ուկրաինացի սահմանապահներն ու զինվորները։ Արդյունքում ապստամբները նահանջեցին, վիրավորվեց մեկ ուկրաինացի զինվոր։ Հունիսի 25-ին ԴԺՀ-ի հետ մարտերում բլոկպոստի գնդակոծման ժամանակ զոհվեց ուկրաինացի զինվոր։

Հուլիսի 31-ի երեկոյան ԴԺՀ-ի կողմից գնդակոծման արդյունքում, սեփական տանը վիրավորվեց տղամարդ։

Գերիները 
Հունիսի 5-ին Ուկրաինայի նախագահ Պետրո Պորոշենկոն հաղորդեց, որ Մարինայում ուժայիններից գերի են ընկել 12 մարդ։ Մեծ մամլո ասուլիսի ժամանակ ուկրաինական հանրապետության ղեկավարը հայտարարեց, որ գերիների թվում է հայտնվել մեկ Ռուսաստանի քաղաքացի։

Ծանոթագրություններ

Արտաքին հղումներ 
 Մարինկայի շուրջ շարունակվում են կատաղի մարտերը // BBC, 2015 թվականի հունիսի 3 
 Ուկրաինա՝ Մարինկայի շրջանում մարտերը դադարեցին ուշ երեկոյան// BBC, 2015 թվականի հունիսի 4
 Մարինկայում մարտերը դադարել են, կողմերը հաշվում են սպանվածների քանակը // BBC, 2015 թվականի հունիսի 4
 ԵԱՀԿ-ն անուղղակիորեն մեղադրեց ԴԺՀ-ի Մարինկայի վրա կատարված հարձակման մեջ // BBC, 2015 թվականի հունիսի 4
 Մարինկական թատրոն՝ Ինչով է պայմանավորված Դոնբասի բնակչության արարքները // Lenta.ru. 2015 թվականի հունիսի 4
 Մարինկա՝ Տապալված են արդյոք Մինսկի համաձայնագիրը? // BBC, 2015 թվականի հունիսի 5

Ճակատամարտեր այբբենական կարգով
Ուկրաինայի պատմություն
2015 Ուկրաինայում